Laskar Pelangi

Laskar Pelangi adalah nupil panambaian ulahan Andrea Hirata nang dicungulakan ulih Bentang Pustaka wayah tahun 2005. Nupil ngini bakisah masalah kahidupan 10 kakanakan matan kulawarga miskin nang sakulah (SD wan SMP) di sabuag sakulahan Muhammadiyah di Belitung nang hibak lawan katabatasan. Bubuhannya adalah:
 Ikal alias Andrea Hirata
 Lintang; Lintang Samudra Basara bin Syahbani Maulana Basara 
 Sahara; N.A. Sahara Aulia Fadillah binti K.A. Muslim Ramdhani Fadillah 
 Mahar; Mahar Ahlan bin Jumadi Ahlan bin Zubair bin Awam
 A Kiong (Chau Chin Kiong); Muhammad Jundullah Gufron Nur Zaman 
 Syahdan; Syahdan Noor Aziz bin Syahari Noor Aziz 
 Kucai; Mukharam Kucai Khairani 
 Borek alias Samson
 Trapani; Trapani Ihsan Jamari bin Zainuddin Ilham Jamari 
 Harun; Harun Ardhli Ramadan bin Syamsul Hazana Ramadan 

Bubuhannya basakulah wan balajar di kalas nang sama matan kalas 1 SD sampai kalas 3 SMP, wan manyambat bubuhan saurang sabagai Laskar Pelangi. Di palihan-palihan pahabisan kisah, angguta Laskar Pelangi batambah saikung kakanakan bibinian nang bangaran Flo, saikung murit pindahan. Katabatasan nang ada kada maulah bubuhannya pagat harapan, tagal maulah bubuhannya tapacu gasan maulah sasabuting nang tabaik.
    
Laskar Pelangi adalah buku panambaian matan Tetralogi Laskar Pelangi. Buku imbahnya adalah Sang Pemimpi, Edensor wan Maryamah Karpov. Buku ngini tacatat jadi buku sastra Indunisia palarisnya sapanjang sajarah.

Kisah ngini tajadi di kampung Gantung, Belitung Timur. Dimulai pas sakulah Muhammadiyah taancam dibubarakan ulih Depdikbud Sumsel amun kada mancapai siswa hanyar sabanyak 10 urang. Wayah ngitu hanyar takumpul 9 kakanakan nang mahadiri upacara pambukaan, tagal pas Pak Harfan, kapala sakulah, handak bapidatu manukup sakulah, Harun wan umanya datang gasan mandaptarakan diri ka sakulah halus ngitu.

Pilim adaptasi 

Naskah Laskar Pelangi diadaptasi jadi sabuting pilim tahun 2008 nang judulnya sama lawan bukunya, Laskar Pelangi. Pilim Laskar Pelangi diulah ulih Miles Films wan Mizan Production, wan digarap ulih sutradara Riri Riza. Skinariu adaptasi ditulis ulih Salman Aristo digani'i ulih Riri Riza wan Mira Lesmana. Maumpat Andrea Hirata, lawan diadaptasinya Laskar Pelangi manjadi sabuting pilim, pasan-pasan nang tatian di bukunya diharapakan kawa labih maurak ka urang banyak.

Pilim ngini hibak lawan nuansa lukal Pulau Belitung, mulai pamakaian dialik Belitong sampai aktur-aktur nang jadi angguta Laskar Pelangi jua adalah kakanakan asli Belitong.
Lukasi suting jua di Pulau Belitong nang biaya paruduksinya parak Rp8 Miliar.

Drama Musikal 

Di bulan Pibruari 2011, hagian naya ditampilakan vérsi drama musikal nang balangsung di Taman Ismail Marzuki, Jakarta, Indonésia.

Sarial Tivi 

Di vérsi sarialnya, kisah nang disajiakan labih kaya marga mamunculakan hagian-hagian dalam novél nang kada sawat tagarap di pélém layar libarnya. Walau sahikit balain lawan vérsi layar libarnya, tagal sarial naya tatap mampartahanakan hagian-hagian panting wan monuméntal dalam pélém wan novélnya. Tayang saban hari mulai tanggal 26 Disimbir 2011 di SCTV, lawan 15 épisode.

Itihi Jua 
 Sang Pemimpi
 Edensor 
 Maryamah Karpov

Ngaran panarbit wan negara nang manerbitakan Laskar Pelangi 

 Amerika Serikat	(Penerbit :Farrar, Straus and Giroux)
 Australia 		(Penerbit :Random House, Australia)
 New Zealand		(Penerbit :Random House, Australia)
 India			(Penerbit :Penguin)
 Pakistan		(Penerbit :Penguin)	
 Bangladesh		(Penerbit :Penguin)
 Sri Lanka		(Penerbit :Penguin)
 Nepal			(Penerbit :Penguin)
 Jepang			(Penerbit :Sunmark Publisher)	
 Jerman			(Penerbit : Hanser-Berlin)
 Belanda		(Penerbit :Atlas- Contact)
 Spanyol		(Penerbit :Temas de Hoy)
 Italia			(Penerbit :Rizzoli)
 Turkey			(Penerbit: Butik Yayinlari)
 Brasil 		(Penerbit :Editora Sextante)
 Korea 			(Penerbit : Theory and Praxis Publishing Co)
 Malaysia 		(Penerbit : PTS Malaysia)
 China 			(Penerbit :Yilin Press)
 Taiwan			(Penerbit :Solo Press)
 Vietnam		(Penerbit :Nha Nam Publishing)
 Portuguese (Publisher: Presenca),
 Hungary (Publisher: Geopen),
 Indonesia (Publisher: Bentang Pustaka)
 Spain (Publisher: Ediciones Planeta, Madrid),

Lihati jua 
 Sang Pemimpi
 Edensor
 Maryamah Karpov

Tautan luar 
  Buku Laskar Pelangi di Khatulistiwa.net  
  Website pribadi Andrea Hirata  
  Ulasan Film di Warung Fiksi

Buku tahun 2005
Sastra Indunisia
WikiBaiman